
ОТНОСНО: Постъпило искане в общинска администрация за процедиране на проект за изменение на подробния устройствен план – план за застрояване на к.к. „Слънчев бряг – Запад”, в частта му по отношение на УПИ IV-445 с идентификатор №51500.507.275 по кадастралната карта на гр. Несебър, в кв. 3302 по ПУП на к.к. „Слънчев бряг – Запад”.
 Уважаеми госпожи и господа общински съветници,
Във връзка с постъпило в Общинска администрация – Несебър заявление с вх. №Н2-УТ-4280 от 23.05.2025 г. от “ОВН корпорация” ООД е образувана преписка за изработване на ПУП. Към заявлението е представено задание за ПУП-ПЗ.
Заданието е внесено от заявителя, собственик на УПИ IV-445 с идентификатор №51500.507.275 по кадастралната карта на гр. Несебър, в кв. 3302 по ПУП на к.к. „Слънчев бряг – Запад”, като е приложен нотариален акт за покупко-продажба на недвижим имот №181, т.I, рег.№681, дело №165/20.02.2003г., вписан с акт № 12, т.II, дело № 271, вх.рег.344/20.12.2003г. 
Видно от съдържащите се по преписката документи, УПИ IV-445 с идентификатор №51500.507.275 по кадастралната карта на гр. Несебър, в кв. 3302 по ПУП на к.к. „Слънчев бряг – Запад” е с площ 2625 кв.м. по ПУП, с отреждане „За курортно строителство“, в устройствена зона „Ок“ и със следните действащи устройствени показатели: Плътност на застрояване – 20%, Кинт – 0,80, Корниз – 10 м. и минимално озеленена площ – 60%. Видно от представената скица с №15-698498-01.05.2025 г. от Службата по геодезия, картография и кадастър – гр. Бургас, представлява извадка от кадастралната карта на гр. Несебър за имота в обхвата на исканото изменение, същият е с площ 2625кв.м. по КККР, с начин на трайно предназначение на територията „Урбанизирана“ и начин на трайно ползване „Средно застрояване (от 10 до 15m)“.
Преписката е окомплектована с необходимите документи, удостоверяващи, че са спазени изискванията на материалните разпоредби на закона.
По преписката се съдържат задание за ЧИ на ПУП-ПЗ, които са разгледани от ОбЕСУТ, който със свое решение по т. 2 от Протокол №5 от проведено на 11.06.2025 г. и ги е приел, като съответстващи на нормите на ЗУТ, Наредба №7 за ПНУОВТУЗ, ЗУЧК и че не противоречи на СПН към ПУП на к.к „Слънчев бряг – Запад“.
С представеното задание за ЧИ на ПУП-ПЗ се предвижда запазване отреждането на имота “За жилищно-курортно строителство”, устройствената зона “Ок” и начин на застрояване-свободно основно застрояване и повишаване на установените устройствени показатели: Плътност на застрояване от 20% на 30%, Кинт от 0,80 на 1,50, Нкорниз от 10 м. на 15 м. и минимално озеленена площ от 60% на 50 %, съгласно приложените чертежи и таблици със съответните цветове, сигнатури, надписи и размери, неразделна част от решението. 
С писмо с изх. №ПД-1722-(2)/05.06.2025 год., Директорът на РИОСВ – гр. Бургас е преценил, че не е необходимо провеждане на процедура по реда на Глава втора от Наредбата за ОС и е уведомил, че УПИ IV-445 с идентификатор №51500.507.275  по кадастралната карта на гр. Несебър, в кв. 3302 по ПУП на к.к. „Слънчев бряг – Запад” няма характеристика на пясъчна дюна.
К.к. „Слънчев бряг”, в чиято територия попадат имотите в обхвата на представеното искане за изработване на проект за изменение на ПУП-ПРЗ е обявен за селищно образувание с национално значение с Решение №45 от 25.01.2005г. на Министерски съвет на Република България. Имотите попадат в зона „Б“ съгласно чл. 11, ал. 1 от ЗУЧК.
Предвид гореизложеното Ви предлагам да приемете следния проект за
РЕШЕНИЕ
На основание чл.21, ал.1, т.11 от ЗМСМА и чл.124а ал. 1 от ЗУТ, и в качеството си на заинтересована страна по смисъла на чл.131, ал.2, т.4 от ЗУТ Общински съвет – гр. Несебър, след като съобрази изложените в докладната записка мотиви, разрешава да бъде изработено и процедирано изменение на подробния устройствен план – план за застрояване на к.к. „Слънчев бряг – Запад”, в частта му по отношение на УПИ IV-445 с идентификатор №51500.507.275 по кадастралната карта на гр. Несебър, в кв. 3302 по ПУП на к.к. „Слънчев бряг – Запад”, с които се предвижда запазване отреждането на имота “За жилищно-курортно строителство”, устройствената зона “Ок” и начин на застрояване-свободно основно застрояване и повишаване на установените устройствени показатели: Плътност на застрояване от 20% на 30%, Кинт от 0,80 на 1,50, Нкорниз от 10 м. на 15 м. и минимално озеленена площ от 60% на 50 %, съгласно приложените чертежи и таблици със съответните цветове, сигнатури, надписи и размери, неразделна част от решението. 
На основание чл.124б, ал.1 от ЗУТ, Общински съвет –Несебър одобрява представеното задание за ЧИ на ПУП-ПЗ за  УПИ IV-445 с идентификатор №51500.507.275 по кадастралната карта на гр. Несебър, в кв. 3302 по ПУП на к.к. „Слънчев бряг – Запад”.
Решението на Общински съвет –Несебър да се разгласи по реда на чл.124б, ал.2 от ЗУТ.
Решението не подлежи на оспорване.
 
                          ЗАМЕСТНИК-КМЕТ НА ОБЩИНА НЕСЕБЪР :……………………....
        	                              На основание Заповед №2866/14.11.2023г.  /Виктор Борисов/
 
 
 Съгласувано с: Милена Василева, юрисконсулт: .......................
 
Изготвил: Евдокия Петрушева, гл. спец. „УТ”: .........................

